**Ministru kabineta noteikumu “Grozījumi Ministru kabineta 2013.gada 1.oktobra noteikumos Nr.1034 “Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2017.gada 2.februārī Saeimā pieņemts likums “Grozījumi Imigrācijas likumā”, kas paredz ar 2017.gada 1.maiju saīsināt dokumentu izskatīšanas termiņu atsevišķos uzturēšanās atļauju pieprasīšanas gadījumos. Likumprojekta izpildei nepieciešams veikt grozījumus Ministru kabineta 2013.gada 1.oktobra noteikumos Nr.1034 “Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu “Grozījumi Ministru kabineta 2013.gada 1.oktobra noteikumos Nr.1034 “Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem”” projektā (turpmāk – projekts) saskaņā ar grozījumiem Imigrācijas likuma 33.pantā noteikts saīsināts dokumentu izskatīšanas termiņš:1. Eiropas Savienības zilās kartes pieprasīšanai – 10 darba dienas, nosakot piecu darba dienu termiņu dokumentu paātrinātai izskatīšanai (pašreizējo 30 dienu, 10 darba dienu un piecu darba dienu termiņa vietā);
2. Pastāvīgās uzturēšanās atļaujas pieprasīšanai – 30 dienas, nosakot 10 darba dienu termiņu dokumentu paātrinātai izskatīšanai (pašreizējo 90 dienu, 45 dienu un 10 darba dienu termiņa vietā.

 Ņemot vērā, ka attiecīgie grozījumi Imigrācijas likumā stājas spēkā 2017.gada 1.maijā, tad arī projektā noteikts šāds noteikumu spēkā stāšanās laiks. |
| 3. | Projekta izstrādē iesaistītās institūcijas | Iekšlietu ministrija, Pilsonības un migrācijas lietu pārvalde |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieki, kas pieprasa Eiropas Savienības (ES) zilo karti un pastāvīgās uzturēšanās atļaujas Latvijas Republikā. 2016.gadā izsniegtas 193 ES zilās kartes un 1224 pastāvīgās uzturēšanās atļaujas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts labvēlīgi ietekmē tautsaimniecību, jo no 30 dienām uz 10 darba dienām tiek saīsināts dokumentu izskatīšanas termiņš Eiropas Savienības zilās kartes pieprasīšanai, līdz ar to darba devēji varēs elastīgāk risināt ar darbaspēka trūkumu saistītos jautājumus savos uzņēmumos. . |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (tūkst. *euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 3 454 306 | -5 217 | -7 826 | -7 826 | -7 826 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 454 306 | * 5 217
 | -7 826 | -7 826 | -7 826 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  | * 5 217
 | -7 826 | -7 826 | -7 826 |
| 3.1. valsts pamatbudžets |  | * 5 217
 | -7 826 | -7 826 | -7 826 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 5 217 | 7 826 | 7 826 | 7 826 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |   |
| 5.3. pašvaldību budžets |  |  |  |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pašreiz *valsts nodeva par dokumentu izskatīšanu ES zilās kartes (uzturēšanās atļaujas) pieprasīšanai* noteikta:- 30 dienu laikā (parastais izskatīšanas termiņš) – 99,60 *euro*;- par paātrinātu dokumentu izskatīšanu 10 darba dienu laikā - 241,89 *euro;*- par paātrinātu dokumentu izskatīšanu 5 darba dienu laikā – 384,18 *euro*. Pastāvīgās uzturēšanās atļaujas pieprasītāji analogu valsts nodevu maksā par dokumentu izskatīšanu attiecīgi trīs mēnešu, 45 dienu un 10 darba dienu laikā. Ievērojot to, ka Imigrācijas likums no 2017.gada 1.maija paredz saīsināt parasto (nepaātrināto) dokumentu izskatīšanas termiņu, nosakot to:- 10 darbdienas ES zilās kartes pieprasīšanai;- 30 dienas – pastāvīgās uzturēšanās atļaujas pieprasīšanai, projektā nav paredzēts mainīt valsts nodevu likmes, bet šobrīd noteikto parasto (nepaātrināto) termiņu noteikt atbilstoši Imigrācijas likumā noteiktajam, katram atļaujas veidam saglabājot tikai vienu paātrinātās izskatīšanas termiņu, kam valsts nodeva noteikta tādā pašā apmērā, kāds šobrīd noteikts pēc parastās izskatīšanas termiņa sekojošajam nākamajam paātrinātās izskatīšanas termiņam. Pēc grozījumu veikšanas netiks saglabāta valsts nodeva par visātrāko dokumentu izskatīšanas termiņu, jo trīs dažādu termiņu noteikšana, pastāvot tik ierobežotam parastās izskatīšanas termiņam, nav iespējama (dokumentus nav iespējams izvērtēt divu vai trīs dienu laikā).Prognozējams, ka gada laikā aptuveni 55 gadījumos uzturēšanās atļauju pieprasītāji (22 ES zilās kartes pieprasītāji un 33 pastāvīgās uzturēšanās atļauju pieprasītāji) varētu ietilpt tajā ārzemnieku kategorijā, kuriem pēc pašreizējā regulējuma būtu jāmaksā valsts nodeva par uzturēšanās atļaujas dokumentu izskatīšanu visīsākajā termiņā, bet, ievērojot to, ka valsts nodevas likme atšķirsies no tās likmes, kas jāmaksā saskaņā ar pašlaik spēkā esošo regulējumu, vairs nebūs pamata iekasēt valsts nodevu par dokumentu izskatīšanu 384,18 *euro* apmērā, jo turpmāk tiks noteikti tikai divi dokumentu izskatīšanas termiņi – ES zilajai kartei – 10 darba dienas un piecas darba dienas, savukārt pastāvīgās uzturēšanās atļaujai – 30 dienas un 10 darba dienas. Starpība starp valsts nodevu likmēm 384,18 *euro* - 241,89 *euro* =142,29 *euro*. Prognozētais personu skaits, kas varētu maksāt valsts nodevu 241,89 *euro* apmērā (iepriekš noteiktās 384,18 *euro*) vietā – 55 (2016.gada faktiskais skaits). Prognozētais valsts pamatbudžeta ieņēmumu no valsts nodevas par dokumentu izskatīšanu un ar to saistītajiem pakalpojumiem samazinājums gadā prognozēts 7826 *euro* apmērā (55 x 142,29 *euro*=7826 *euro*), bet 2017.gada 8 mēnešos–5217 *euro*. Vienlaikus faktiskais valsts pamatbudžeta ieņēmumu apjoms būs atkarīgs no faktiskā personu skaita, kas izmantos šo pakalpojumu. Vienlaikus var pieņemt, ka minēto valsts pamatbudžeta ieņēmumu nosacīto samazinājumu kompensēs papildu valsts pamatbudžeta ieņēmumi sakarā ar jaunu termiņuzturēšanās atļaujas pieprasīšanas pamatu - saistībā ar ārzemnieka darbību jaunuzņēmumā, izstrādājot vai attīstot inovatīvu produktu (saskaņā ar 2017.gada 2.februārī apstiprinātajiem grozījumiem, kas paredz Imigrācijas likuma 23.panta pirmo daļu papildināt ar 33.punktu, kas stāsies spēkā 2017.gada 1.maijā). Pieņemot, ka katru gadu tiks pieprasītas 30 termiņuzturēšanās atļaujas ar minēto pamatojumu, gadā papildu valsts pamatbudžeta ieņēmumi varētu sastādīt ap 7257 *euro*: 10 x 99,60 *euro* +10x 241,89 *euro* + 10x 384,18 *euro*), bet 2017.gada 8 mēnešos proporcionāli: 4838 *euro*. Bez tam, ievērojot arī šīs sadaļas 7.punktā minēto, var prognozēt, ka iepriekš minētais nosacītais ieņēmumu samazinājums tiks kompensēts ar ieņēmumu palielinājumu no citiem nodevu veidiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar likuma “Par valsts budžetu 2017.gadam” un likuma “Par vidēja termiņa budžeta ietvaru 2017., 2018. un 2019.gadam” 2.pielikumu “Pamatbudžetā iemaksājamās valsts nodevas un citi maksājumi par valsts institūciju sniegtajiem pakalpojumiem un veiktās darbības” valsts pamatbudžeta ieņēmumi no nodevas par vīzas, uzturēšanās atļaujas vai Eiropas Kopienas pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem” plānoti 3 454 306 *euro* apmērā (katru gadu). Izpildi par 2016.gadu un 2017.gada 2 mēnešiem raksturo šādi rādītāji (Valsts kases dati):2016.gads: plāns – 3 454 306 *euro;* izpilde – 5 298 718 *euro* jeb 153,4% no plāna;2017.gads: 2 mēnešu plāns (1/6 daļa no gada plāna) – 575 718 *euro*; izpilde – 664 351 *euro* jeb 115,4 % no 2 mēnešu plāna. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Pilsonības un migrācijas lietu pārvaldes tīmekļa vietnēs. |
| 2. | Sabiedrības līdzdalība projekta izstrādē | Projekts 2017.gada 6.martā publicēts Iekšlietu ministrijas un Pilsonības un migrācijas lietu pārvaldes tīmekļa vietnēs. Sabiedrībai viedokli iespējams iesniegt līdz 2017.gada 27.martam. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Iekšlietu ministrs Rihards Kozlovskis

Vīza:

valsts sekretāre Ilze Pētersone-Godmane

06.04.2017.

I.Briede 67219546

ilze.briede@pmlp.gov.lv

R.Brīvniece, 67219453

ramona.brivniece@pmlp.gov.lv